stanford-oval/wikipedia huggingface dataset:
Partikularismi

Partikularismi voi tarkoittaa seuraavia asioita:
Partikularismi politiikassa, ryhmäidentiteetti, joka keskittyy tietyn ryhmän intresseihin, ja torjuu moniarvoisuuden ja universaalit oikeudet.
Partikularismi filosofiassa, tietoteoreettinen näkemys, joka kiinnittää huomioon menetelmien sijasta asioihin jotka tiedetään.
Partikularismi uskonnossa, kristinuskon käsitys, jonka mukaan vain valitut pelastuvat.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Partikularismi”, voi hakea sivunnimihaulla, laajalla sivunnimihaulla tai tekstihaulla.
Over the Fence

Over the Fence on Harold Lloydin ensimmäinen niin sanottu Harold-elokuva, joka ilmestyi valkokankaalle Yhdysvalloissa vuonna 1917. Poiketen muista Lloydin elokuvista, tämän hän oli ohjannut itse. Harold Lloyd oli tehnyt aikaisemmin vain Lonesome Luke -lyhytelokuvia, mutta vaihtoi tästä ”Chaplin-imitaatiosta” kuitenkin pian hahmoa rillipäiseen Haroldiin. Se oli Lloydille myös taloudellisesti kannattava teko, sillä hän sai ensimmäisen Harold-elokuvan lipputuloista huomattavasti enemmän rahaa kuin aikaisemmista elokuvistaan. Huomattuaan tämän Haroldia ei enää nähty Lonesome Luke -hahmossaan. Vaikka elokuvassa päähenkilön nimi on Ginger, hahmo on kuitenkin ulkoisesti saman näköinen kuin myöhemmissä Lloydin elokuvissa oleva Harold. Elokuvassa näytellyt Bebe Daniels oli oikeastikkin Harold Lloydin rakkauden kohde, jota tämä myös kerran kosi. Bebe ei kuitenkaan suostunut siihen heidän välisen ikäeronsa tähden.
Harold työskentelee tavaratalossa. Rankan työpäivän jälkeen hän päättää mennä katsomaan baseball-ottelua. Hän käy hankkimassa kahdet liput kyseiseen tapahtumaan. Harold tarjoaa toista lipuista nuorelle ystävättärelleen ja rakkauden kohteelleen, Bebelle. Mutta samaan aikaan, kun hän puhuu puhelimessa Beben kanssa, Snub (eräs tavaratalon työskentelijöistä, joka myös havittelee Bebeä itselleen) hivuttaa kätensä hänen taskuunsa ja ottaa sieltä liput. Harold ja Bebe matkustavat stadionille, mutta Harold huomaakin, ettei hänellä ole lippuja ja menee ostamaan sellaiset. Pian Beben luokse hiippailee Snub, joka tarjoaa tälle lippua. He menevät katsomaan peliä. Haroldin ostettua lippunsa hän palaa paikalle, johon jätti Beben, mutta Bebe onkin poissa. Harold kävelee stadioniin. Yhtäkkiä Harold huomaa Snubin ja Beben katsomossa. Hän menee lyömään Snubia keskelle nenää, löylyttää muut pelaajat, jotka yrittävät estää häntä ja karkaa Beben kanssa paikalta.
Aiheesta muualla

Over the Fence Internet Movie Databasessa (englanniksi)
Partingtonin oireyhtymä

Partingtonin oireyhtymä on X-kromosomissa peittyvästi periytyvä oireyhtymä, jonka tyypillisiä piirteitä ovat kehitysvamma ja käsien liikehäiriö. Oireyhtymää aiheuttavat ARX-geenin mutaatiot, usein geenin tietyn alueen duplikaatio.
Partingtonin oireyhtymä aiheuttaa oireita enimmäkseen miespuolisilla. Jos naispuolisilla ilmenee oireita, ne ovat usein lievempiä. Partingtonin oireyhtymään liittyvä kehitysvamma on tyypillisesti lievä tai keskivaikea. Yksi tyypillisimmistä oireyhtymän piirteistä on varhaislapsuudessa alkava käsien dystonia, joka voi vaikeutua vähitellen lapsen varttuessa. Erityisen yleisesti liikehäiriöitä esiintyy ranteissa ja sormissa. Dystonia vaikeuttaa hienomotoriikkaa vaativien toimintojen suorittamista. Se voi ilmetä myös kasvojen lihaksissa. Dystonia voi aiheuttaa dysartriaa, runsasta kuolaamista sekä poikkeavan kävelyasennon ja -tyylin. Osalla potilaista on esiintynyt epilepsiaa ja autismin kirjon häiriöille ominaisia piirteitä. Yleensä Partingtonin oireyhtymän yhteydessä ei esiinny rakennepoikkeamia, mutta skolioosi saattaa ilmetä.
Partingtonin oireyhtymän taudinkuva on yksilöllisesti vaihteleva. Se todetaan geenitutkimuksen ja oirekuvan pohjalta. Hoito on oireenmukainen. Partingtonin oireyhtymän esiintyvyydeksi on arvioitu vastasyntyneillä alle yksi miljoonaa kohden. M. W. Partington kuvasi mukaansa nimetyn oireyhtymän vuonna 1988.
Parasta buddhaa 2

| Parasta buddhaa 2 Eri esittäjiä |
| --- | --- | --- |

Kokoelmalevyn tiedot
 Julkaistu: 29. helmikuuta 2012
 Tyylilaji: rap
 Levy-yhtiö: Green Buddha Records
muut julkaisut
| Parasta buddhaa 2010 | Parasta buddhaa 2 2012 |   |
Parasta buddhaa 2 on Green Buddha Recordsin toinen kokoelma-albumi, joka oli tarkoitus julkaista joulukuussa 2011, mutta myöhästyi vuoden 2012 puolelle. Albumin introsta on tehty musiikkivideo, joka julkaistiin 19. joulukuuta 2011. Samana päivänä julkaistiin myös ”Kukkuluuruu” ilman musiikkivideota.
Kappaleet

Rauhatäti, Heinis, Juno, Matinpoika, Okku & Ama-T – Intro
Matinpoika, Juno & Okku – Kuka kurvaa
Matinpoika, Juno, Chebaleba & Okku – Rytmi
Ama-T – Sakarinkadun paroni
Matinpoika, Likane-Arska & Okku – Krouvin kohdussa
Juno, Jippu & S. Edelmann – BB-ikävä
Elia, Matinpoika, Ama-T, Okku, Jontti & Juno – Kukkuluuruu
Matinpoika, Juno & Rauhatäti – Mäkelänkadun enkeli
Milja, Juno, Matinpoika & Okku – Levon ilmapiiri
Okku & Jontti – Ajan juoksu
Matinpoika, Juno, eL, Heinis & Rauhatäti – Hengitä
Juno, Matinpoika, Okku, Ama-T & Santiago – Outro
Biitit

Janne K: 2, 4, 8, 9, 10, 11
Kosola & Matinpoika: 1, 12
Jake the Break: 3, 7
Likane-Arska: 5
S. Hovi: 6
Aiheesta muualla

Virallisella GBR Facebook -sivustolla
Partamadot

| Partamadot |
| --- | --- |
 Riftia pachyptila
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nivelmadot Annelida
Luokka::  Monisukasmadot Polychaeta
Alaluokka::  Putkimadot Sedentaria
Osaluokka::  Canalipalpata
Lahko::  Sabellida
Heimo::  Partamadot Siboglinidae  Caullery, 1914
Katso myös
   Partamadot Wikispeciesissä   Partamadot Commonsissa 
Infobox OKNimi-testi OK: 
Partamadot (Siboglinidae) on nivelmatoihin kuuluva meressä elävien matojen ryhmä, jonka asema eläinkunnan järjestelmässä on pitkään ollut kiistanalainen.
Partamadot ovat syvänmeren eläimiä, joita elää kaikissa valtamerissä, useimmiten 1 000–10 000 metrin syvyyksissä. Suurin osa noin 150 tunnetusta lajista on läntiseltä Tyyneltämereltä, jossa niitä on tutkittu eniten. Eri matolajien pituus vaihtelee puolesta sentistä kolmeen metriin. Suurin laji on valtamerten keskiselänteiden mustien savuttajien yhteydssä elävä jättiputkimato Riftia pachyptila.
Partamadot saavat ravintonsa symbioottisilta bakteereilta, jotka hajottavat orgaanisten ravinteiden rikkisidoksia.
Luokittelu

Partamadot on aiemmin luettu joko erilliseksi eläinkunnan pääjaksoksi tai nivelmatojen alaiseksi luokaksi Pogonophora. Nykykäsityksen mukaan ne kuitenkin kuuluvat osana monisukasmatojen luokkaan, jossa ne muodostavat Siboglinidae-heimon osana Sabellida-alalahkoa. Tähän samaan heimoon on yhdistetty myös aiemmin erillisenä luokkana pidetty Vestimentifera-matoryhmä.
Partikularismi (tietoteoria)

Partikularismi viittaa tietoteoriassa lähestymistapaan, joka kiinnittää huomion siihen, mitä tiedetään, sen sijasta, miten se tiedetään. Partikularisti kysyy siis ”mitä tiedämme?” ennen kuin ”kuinka tiedämme?”.
Partikularismi on eräs vastaus ns. kriteerin ongelmaan. Sen mukaan on olemassa tapauksia, joissa tiedämme kiistatta jotakin. Näistä tapauksista voidaan muodostaa yleinen kriteeri. Termi esiintyy Roderick Chisholmin kriteerin ongelmaa käsittelevässä artikkelissa "The Problem of the Criterion" (1973), sekä hänen oppilaallaan Ernest Sosalla ("The Raft and the Pyramid: Coherence versus Foundations in the Theory of Knowledge", 1980).
Koska partikularismin lähestymistapa ”mitä tiedämme?” antaa ymmärtää että tiedämme, se on pohjimmiltaan antiskeptisistinen. Partikularismin vastakohtana on metodismi, joka kysyy ennemmin ”kuinka tiedämme?”. Chisholm itse asettui partikularismin kannalle.
Pakistanin krikettimaajoukkue

Pakistanin Shahid Afridi valmiina lyömään Sri Lankan Lasith Malingan syöttäessä  ICC World Twenty20 -turnauksen loppuottelussa Lord's Cricket Groundilla Lontoossa 2009.
Pakistanin krikettimaajoukkue edustaa Pakistania kriketin maajoukkuekilpailuissa. Sitä hallinnoi Pakistan Cricket Board. Pakistan voitti maailmanmestaruuden 1992.
Test matchit

Pakistan pelasi ensimmäisen test matchinsa, eli viisipäiväisen maaottelun, vuonna 1952. Se on kesäkuuhun 2020 mennessä pelannut kaikkiaan 428 test match -ottelua, joista se on voittanut 138, hävinnyt 130 ja "tasapeliin", eli käytännössä kesken, on jäänyt 160 ottelua. Se on voittanut kaikki kymmenen ratkaisuun saakka pelattua test matchia Bangladeshia vastaan ja ainoan pelin Irlantia vastaan. Zimbabwen se on voittanut kymmenen kertaa ja hävinnyt kolmesti, Uuden-Seelannin se on voittanut 25 kertaa ja hävinnyt 12 kertaa. Pakistanilla on positiivinen saldo myös Sri Lankaa (20 voittoa – 16 tappiota), Intiaa (12–9) ja Länsi-Intian saaristoa vastaan (20–17). Englantia vastaan sillä on 21 voittoa ja 25 tappiota, Australiaa vastaan 15 voittoa, 33 tappiota ja Etelä-Afrikkaa vastaan neljä voittoa ja 15 tappiota.
Yhden päivän maaottelut

Pakistan pelasi ensimmäisen yksipäiväisen maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) vuonna 1973. Se on vuoden 2019 MM-kilpailujen loppuun mennessä pelannut kaikkiaan 927 yhden päivän maaottelua. Niistä se on voittanut 486, hävinnyt 413, päätynyt tasajuoksuihin kahdeksan kertaa sekä ratkaisemattomaan 20 kertaa.
Pakistanilla on 12 suuresta krikettimaasta positiivinen ottelusaldo Afganistania (4 voittoa, ei tappioita), Irlantia (5 voittoa – 1 tappio), Zimbabwea (52–4), Bangladeshia (32–5), Sri Lankaa (92–58), Intiaa (73–55) ja Uutta-Seelantia (55–48) vastaan. Huonoin tilasto Pakistanilla on Australiaa vastaan: 32 voittoa, 68 tappiota.
Yhden päivän maaottelut > MM-kilpailut

Pakistan voitti yhden päivän pelimuodolla käytävät maailmanmestaruuskilpailut 1992 kukistettuaan loppuottelussa Englannin 22 juoksulla. MM-hopeaa se sai 1999 Australian ohitettua finaalissa Pakistanin juoksumäärän 132, kun Australialla olisi ollut vielä kahdeksan lyöjäparia ja 179 lyöntiä jäljellä. MM-välieräottelun Pakistan hävisi Länsi-Intian saaristolle 1979 ja 1983, Australialle 1987 sekä Intialle 2011.
Twenty20-maaottelut

Pakistan pelasi ensimmäisen Twenty20-pelimuodon maaottelunsa, jossa kumpikin joukkue pelaa 20 syöttövuoroa (joissa jokaisessa on kuusi syöttöä) vuonna 2006. Se on pelannut kesäkuuhun 2020 mennessä kaikkiaan 151 maaottelua. Ratkaisuun päättyneistä otteluista se on voittanut 92 ja hävinnyt 55. Se on hävinnyt suurimman osan otteluistaan Intiaa, Englantia ja Etelä-Afrikkaa vastaan, mutta on positiivisella saldolla kaikkia muita joukkueita vastaan.
Pakistan voitti ICC World Twenty20 -turnauksen 2009 kukistettuaan loppuottelussa Sri Lankan. Toiseksi se sijoittui 2007 hävittyään loppuottelussa Intialle. Välierissä se karsiutui 2010 hävittyään Australialle ja 2012, jolloin hävisi Sri Lankalle.
Henkilökohtaisia ennätyksiä

Pakistanin pelaajista eniten juoksuja on test matcheissa lyönyt Younis Khan, 10 099, ja yhden päivän maaotteluissa Inzamam-ul-Haq,11 701. Wasim Akram on "polttanut" Pakistanin pelaajista eniten vastustajia sekä test matcheissa, 414, että yksipäiväisissä maaotteluissa, 502.
Aiheesta muualla

Kuvia tai muita tiedostoja aiheesta Pakistanin krikettimaajoukkue Wikimedia Commonsissa
Parmaco

| Parmaco Oy |
| --- | --- |
Yritysmuoto:  osakeyhtiö
Perustettu:  2012
Toimitusjohtaja:  Jukka Joutsenkoski
Kotipaikka:  Tampere, Suomi
Toimiala:  Muiden koneiden ja laitteiden vuokraus ja leasing (77390)
Liikevaihto:   101,2 milj. € (2017)
Tilikauden tulos:   9,3 milj. € (2017)
Henkilöstö:   250 (2023) 
Tytäryhtiöt:  Parmaco Production Oy
Omistaja:  Partners Group
Kotisivu:  www.parmaco.fi
Infobox OKVirheellinen NIMI-arvo: 
Parmaco Oy on suomalainen siirtokelpoisia julkisia rakennuksia vuokraava, myyvä, suunnitteleva ja valmistava yritys. Suunnittelemme ja valmistamme päiväkoteja, kouluja, palveluasuntoja sekä terveyskeskuksia.
Vuodesta 2012 Parmacon omistaja oli pääomasijoitusyhtiö MB Rahastot. Lokakuussa 2018 MB Rahastot ilmoitti myyvänsä Parmacon Terra Firman johtamalle sijoittajaryhmälle. Parmacon omistus siirtyi Terra Firmalta Partners Groupille vuonna 2021.
Vuonna 2012 Parmaco osti Cramon siirtokelpoisten tilojen valmistusliiketoiminnan ja asiakasohjautuvien siirtokelpoisten tilojen vuokrausliiketoiminnan.
Aiheesta muualla

Parmacon verkkosivut
Peggy Webber

Peggy Webber vuonna 1955.
Peggy Webber on yhdysvaltalainen näyttelijä. Hän syntyi Laredossa, Teksasissa. Webber näytteli pääasiassa radiossa ja televisiossa, muun muassa poliisisarjassa Dragnet. Televisiossa hän toimi myös tuottajana ja käsikirjoittajana. Hänen harvoihin esiintymisiinsä elokuvissa kuuluvat muun muassa Lady McDuffin rooli Orson Wellesin elokuvassa Macbeth (1948) ja perheenäidin rooli Jack Arnoldin ohjaamassa elokuvassa Avaruuden kosto (1958). Hän on tehnyt äänirooleja vielä tämän vuosituhannen puolella.
Aiheesta muualla

Peggy Webber Internet Movie Databasessa. (englanniksi)
Peggy Rea

| Peggy Rea> Henkilötiedot |
| --- | --- |
Syntynyt: 31. maaliskuuta 1921 Los Angeles, Kalifornia
Kuollut: 5. helmikuuta 2011 (89 vuotta) Toluca Lake, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Peggy Rea  (31. maaliskuuta 1921 Los Angeles, Kalifornia – 5. helmikuuta 2011 Toluca Lake, Kalifornia) oli yhdysvaltalainen näyttelijä.
Rea tunnettiin etupäässä televisiosta, jossa hän on esiintyi vakituisena näyttelijänä muiden muassa sarjoissa Waltonin perhe (The Waltons), The Dukes of Hazzard, Step by Step ja Äiti ja risat (Grace Under Fire). Viimeksi mainitussa hän esitti 1990-luvulla Jean Kellyä useissa kymmenissä jaksoissa.
Aiheesta muualla

Peggy Rea Internet Movie Databasessa. (englanniksi)
Peggy Rea NNDB. Viitattu 4.6.2022. (englanniksi)
Parasta aikaa (televisiosarja)

| Parasta aikaa |
| --- | --- |
 Sarjan logo.
Tyyli:  draama komedia
Kestoaika:  28 min
Pääosissa:  katso luettelo
Alkuperämaa:   Suomi
Verkko:  Yle TV2
Esitetty:  26. joulukuuta 2009 –  20. maaliskuuta 2010
Tuotantokausia:  1
Jaksoja:  10
Tuotanto
Tuottaja(t):  Hilkka Salo Marko Talli
Vastaava(t) tuottaja(t):  Olli Haikka
Ohjaaja(t):  Joona Tena
Käsikirjoittaja(t):  Pääkirjoittaja: Petja Peltomaa Käsikirjoitusryhmä:  Anna Dahlman Melli Maikkula Jarkko Pajunen Sanna Reinumägi Kiira Sirola
Tuotantoyhtiö(t):  Filmiteollisuus Fine Yle Draama
Palkinnot
Ehdokkuudet:  Venla 2009 Paras draamasarja Paras naispääosa (Tiina Lymi)
Aiheesta muualla
IMDb
Elonet
Parasta aikaa on suomalainen komediallinen draamasarja, jonka esittäminen alkoi Yle TV2 -kanavalla 26. joulukuuta 2009. Sarjassa on yhteensä kymmenen osaa.
Sarja kertoo Heinosen opettajaperheestä, johon kuuluu äiti Satu, isä Erkki sekä lapset Eve, Otto ja Tiuku.
Näyttelijät

| 0 | 1 | 2 |
| --- | --- | --- |
|   Tiina Lymi   | … |   Satu Heinonen   |
|   Kari Hietalahti   | … |   Erkki ”Eki” Heinonen   |
|   Emma Kunnas   | … |   Eve Heinonen   |
|   Emma Haapamäki   | … |   Tiuku Heinonen   |
|   Atte Järvelin   | … |   Otto Heinonen   |
|   Petra Karjalainen   | … |   Karla Ström, rehtorin rouva   |
|   Mika Räinä   | … |   Juhani Ström, rehtori   |
|   Erika Vikman   | … |   Iira Ström   |
|   Emilia Pokkinen   | … |   Sirpa-Liisa Alaharja-Noro, uskonnon ja käsityön opettaja   |
|   Mika Nuojua   | … |   Jäntti, matematiikan opettaja   |
|   Ilkka Hämäläinen   | … |   Roope   |
|   Antti Väre   | … |   Zimi   |
|   Lari Halme   | … |   Pantse   |
|   Rea Mauranen   | … |   Sirke Heinonen, Ekin äiti   |
|   Elsa Saisio   | … |   Teija, perhepäivähoitaja   |
|   Tommi Korpela   | … |   Roihu, liikunnansijainen   |
|   Jenni Banerjee   | … |   Titta, musiikinsijainen   |
|   Jani Ammesmäki   | … |   Jere Taskinen   |
|   Jon-Jon Geitel   | … |   Julle   |
|   Nicole Onnela   | … |   Pirita   |
|   Sini Keskitalo   | … |   Jennika   |
|   Pietro Tyyskä   | … |   Tomppa   |
|   Fanny Kuitu   | … |   Camilla Åberg   |
Jaksot

| Jakso | Nimi | Ensiesitys | Uusinta |
| --- | --- | --- | --- |
| 1. | Maailman paras äiti | 26. joulukuuta 2009 | 28. joulukuuta 2009 |
| 2. | Runosuoni sykkii | 2. tammikuuta 2010 | 4. tammikuuta 2010 |
| 3. | Pyrrhoksen voitto | 9. tammikuuta 2010 | 11. tammikuuta 2010 |
| 4. | Mustasukkaisuutta | 16. tammikuuta 2010 | 18. tammikuuta 2010 |
| 5. | Oman elämänsä herra | 23. tammikuuta 2010 | 25. tammikuuta 2010 |
| 6. | Valtataistelu | 30. tammikuuta 2010 | 1. helmikuuta 2010 |
| 7. | Anoppi | 6. helmikuuta 2010 | 8. helmikuuta 2010 |
| 8. | Äidin huoli | 6. maaliskuuta 2010 | 8. maaliskuuta 2010 |
| 9. | Sisaruskateutta | 13. maaliskuuta 2010 | 15. maaliskuuta 2010 |
| 10. | Virheistä oppii | 20. maaliskuuta 2010 | 22. maaliskuuta 2010 |
Aiheesta muualla

Parasta aikaa -sarjan jaksokohtainen esittely Yle TV2:n sivustolla (Arkistoitu – Internet Archive)
Parasta aikaa -sarjan esittely Filmiteollisuuden sivustolla (Arkistoitu – Internet Archive)
Parastaasi

Parastaasi (ven. парастас, parastas, kreik. παράστασις, parastasis) on ortodoksisen jumalanpalvelusperinteen mukainen vainajien muistopalvelus, kestoltaan ja laajuudeltaan pitempi kuin panihida. Siksi sitä usein nimitetään suureksi panihidaksi.
Aiheesta muualla

Ortodoksi.net / Panihida ja parastaasi (Arkistoitu – Internet Archive)
Parma (Ohio)

| Parma |
| --- | --- |

 Parma
 Koordinaatit: 41°23′31″N, 81°43′43″W 
Valtio:  Yhdysvallat
Osavaltio:  Ohio
Piirikunta:  Cuyahoga
Hallinto:  
 – Pormestari:  Timothy J. DeGeeter
Pinta-ala:  
 – Kokonaispinta-ala:  52 km²
Väkiluku (2010):  81 601
 – Väestötiheys:  1 573,8 as./km²
 – Metropolialue:  2 068 283
Motto::  Progress Through Partnerships
Infobox OKVirheellinen NIMI-arvo: 
Parma on kaupunki Yhdysvalloissa, Ohion osavaltiossa. Se sijaitsee Clevelandin eteläpuolella ja kuuluu sen suurkaupunkialueeseen. Kaupungissa on ollut asutusta jo vuodesta 1816. Se kasvoi voimakkaasti toisen maailmansodan aikana ja jälkeen sekä teollistumisen takia että siksi että clevelandilaiset muuttivat lähiöihin, kuten Parmaan. Nykyisin Parmassa valmistetaan autonosia ja väriaineita.
Vuoden 2010 väestönlaskennassa Parman väkiluku oli 81 601.
Aiheesta muualla

Kuvia tai muita tiedostoja aiheesta Parma (Ohio) Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Peggy McCay

McCay roolihahmossaan televisiosarjassa Tohtori Ben Casey.
Peggy McCay (3. marraskuuta 1927 New York – 7. lokakuuta 2018) oli yhdysvaltalainen näyttelijä. Hänet tunnetaan muun muassa Caroline Bradyn roolista televisiosarjassa Päivien viemää.
McCaylle myönnettiin vuonna 1991 draamasarjan parhaan vierailevan naisnäyttelijän Emmy-palkinto (Primetime). Hän opiskeli Barnard Collegessa ja Columbian yliopistossa.
Aiheesta muualla

Peggy McCay Internet Movie Databasessa. (englanniksi)
Peter Thomson

Peter Thomson
Peter William Thomson (23. elokuuta 1929 – 20. kesäkuuta 2018) oli australialainen golfaaja. Hän voitti British Openin viidesti: vuosina 1954, 1955, 1956, 1958 ja 1965.
Thomson loi myöhemmin merkittävän uran senioripelaajana kiertäen Champions Touria. Hänet valittiin World Golf Hall of Fameen vuonna 1988.
Papuansorsa

| Papuansorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Salvadorina
Laji::  waigiuensis
Kaksiosainen nimi
 Salvadorina waigiuensis  Rothschild & Hartert, 1894 
Katso myös
   Papuansorsa Wikispeciesissä   Papuansorsa Commonsissa 
Infobox OKNimi-testi OKIUCN-testi OK: 
Papuansorsa (Salvadorina waigiuensis) on harvinainen sorsalintu, joka on Uudessa-Guineassa kotoperäinen laji. Se on sukunsa ainoa laji.
Koko ja ulkonäkö

Papuansorsa kasvaa 38–43 cm pitkäksi ja painaa 400–525 grammaa. Sillä on pitkulainen vartalo ja ruskeansävyinen juovikas höyhenpeite. Nokka on kirkkaan keltainen. Koiraan ja naaraan voi erottaa silmien väristä: koiraan silmät ovat punaiset, naaraan taas ruskeat.
Levinneisyys

Papuansorsaa tavataan Indonesiassa ja Papua-Uusi-Guineassa.
Peggy Hessen Følsvik

| Peggy Hessen Følsvik |
| --- | --- |
 Følsvik vuonna 2013.
Norjan LO:n puheenjohtaja
 2021–  
Edeltäjä:  Hans-Christian Gabrielsen
Henkilötiedot
Syntynyt: 12. marraskuuta 1960 (ikä 63) Ålesund, Norja
Peggy Hessen Følsvik (s. 12. marraskuuta 1960 Ålesund) on norjalainen ammattiyhdistysjohtaja. Hän on toiminut ammattiliittojen keskusjärjestö Landsorganisasjonenin puheenjohtajana vuodesta 2021.
Aiheesta muualla

Kuvia tai muita tiedostoja aiheesta Peggy Hessen Følsvik Wikimedia Commonsissa
Peggy Lee

| Peggy Lee |
| --- | --- |

Henkilötiedot
Koko nimi:  Norma Deloris Egstrom
Syntynyt: 26. toukokuuta 1920 Jamestown, Pohjois-Dakota, Yhdysvallat
Kuollut: 21. tammikuuta 2002 (81 vuotta) Kalifornia, Los Angeles, Yhdysvallat
Ammatti:  laulaja, näyttelijä
Puoliso:  Dave Barbour
Aiheesta muualla
www.peggylee.com
IMDb 
Elonet
AllMovie
Svensk Filmdatabas
Peggy Lee elokuvassa Tähtien kanttiini.
Norma Deloris Egstrom, taiteilijanimeltään Peggy Lee (26. toukokuuta 1920 – 21. tammikuuta 2002) oli yhdysvaltalainen laulaja ja näyttelijä. Hän syntyi Pohjois-Dakotan Jamestownissa ja kuoli 81-vuotiaana Kalifornian Los Angelesissa diabeteksesta, aivoverisuonisairauksista ja sydänvaivoista kärsittyään.
Lee oli vuonna 1956 ehdolla parhaan naissivuosan Oscar-palkinnon saajaksi roolistaan elokuvassa Rytmin kiihkoa (1955). Hänellä oli samana vuonna myös Emmy-ehdokkuus.
Peggy Lee aloitti uransa laulajana chicagolaisessa laulukvartetissa, jonka esiintymisen Benny Goodman näki vuonna 1941 ja pyysi Leetä yhtyeensä laulusolistiksi lähdössä olleen Helen Forrestin tilalle. Lee kiersi Goodmanin yhtyeen mukana vuoteen 1943 asti, meni naimisiin yhtyeen kitaristin Dave Barbourin kanssa ja ryhtyi tekemään hänen kanssaan lauluja. Muiden muassa hiteistään ”Somebody Else Is Taking My Place”, ”Why Don’t You Do Right?”, ”Fever” ja ”Is That All There Is?” tunnetuksi tullut Lee sai vuonna 1995 Grammyn elämäntyöstään. Hän työskenteli Kaunottaressa ja Kulkurissa (1955) sekä ääninäyttelijänä että lauluntekijänä ja sanoitti tunnuskappaleen elokuvaan Johnny Guitar.
Lee hyväksyttiin vuonna 1999 Songwriters Hall of Fameen ja hänellä on tähti Hollywood Walk of Famella.
Aiheesta muualla

Kuvia tai muita tiedostoja aiheesta Peggy Lee Wikimedia Commonsissa
Peggy Lee Internet Movie Databasessa. (englanniksi)